CELEX: 52009HB0008
Language: mt
Date: 2009-04-03 00:00:00
Title: Rakkomandazzjoni tal-Bank Ċentrali Ewropew tat- 3 ta’ April 2009 lill-Kunsill tal-Unjoni Ewropea dwar l-awdituri esterni tad-De Nederlandsche Bank (BĊE/2009/8)

22.4.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 93/1
            
         
      RAKKOMANDAZZJONI TAL-BANK ĊENTRALI EWROPEW
   
   tat-3 ta’ April 2009
   lill-Kunsill tal-Unjoni Ewropea dwar l-awdituri esterni tad-De Nederlandsche Bank
   (BĊE/2009/8)
   2009/C 93/01
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b’mod partikolari l-Artikolu 27.1 tiegħu,
   Billi:
   
               (1)
            
            
               Il-kontijiet tal-Bank Ċentrali Ewropew (BĊE) u tal-banek ċentrali nazzjonali huma awditjati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea.
            
         
               (2)
            
            
               Fit-12 ta’ Lulju 2005, Josephus Andreas Nijhuis, accountant reġistrat u president tal-bord ta’ PricewaterhouseCoopers Accountants N.V. (“PWC”), li aġixxa fil-kapaċità personali tiegħu, inħatar bħala l-awditur estern tad-De Nederlandsche Bank (DNB) mis-sena finanzjarja 2005 għal perijodu indefinit.
            
         
               (3)
            
            
               Josephus Andreas Nijhuis irriżenja minn PWC b’effett mill-1 ta’ Ottubru 2008. Għalhekk id-DNB jeħtieġ li jaħtar awdituri ġodda.
            
         
               (4)
            
            
               Id-DNB jixtieq jagħżel lil PWC bħala l-awdituri esterni tiegħu għas-snin finanzjarji 2008 sa 2011,
            
         ADOTTA DIN IR-RAKKOMANDAZZJONI:
   Huwa rrakkomandat li PricewaterhouseCoopers Accountants N.V. għandhom jinħatru bħala l-awdituri esterni tad-De Nederlandsche Bank għas-snin finanzjarji 2008 sa 2011.
   
      Magħmula fi Frankfurt am Main, 3 de Abril de 2009.
      
         
            Il-President tal-BĊE
         
         Jean Claude-TRICHET